Na podlagi 21. člena Zakona o lokalni samoupravi (Uradni list RS, št. 94/2007 – uradno prečiščeno besedilo, 76/2008, 79/2009, 51/2010 in 76/16 – odl. US), 6. člena Zakona o trgovini (Uradni list RS, št. 24/2008 in 47/2015), in 17. člena Statuta Občine Prevalje (Uradno glasilo slovenskih občin, št. 70/2015), je Občinski svet Občine Prevalje na \_\_. seji dne \_\_\_\_\_\_\_\_\_\_\_, sprejel

**O D L O K**

**o določitvi območij v Občini Prevalje za prodajo zunaj prodajaln**

**1. člen**

(1) S tem odlokom se določijo območja za prodajo zunaj prodajaln in pogoji za prodajo blaga zunaj prodajaln na javnih in drugih površinah na območju Občine Prevalje (v nadaljevanju: občina).

(2) Prodaja blaga zunaj prodajaln se opravlja v skladu z Zakonom o trgovini in drugimi predpisi, ki urejajo prodajo blaga zunaj prodajaln, predpisi, ki urejajo zdravstveno ustreznost, higieno živil, varnost proizvodov ter v skladu z določili tega odloka.

**2. člen**

(1) Za prodajo blaga zunaj prodajaln mora prodajalec pridobiti pisno soglasje lastnika ali pooblaščenega upravljavca prostora, na katerem se prodaja blago. V pisnem soglasju morata biti določena prostor in časovni termin prodaje blaga.

(2) Ne glede na pridobljeno soglasje lastnika ali pooblaščenega upravljavca prostora, se lahko na območju občine prodaja blaga zunaj prodajaln vrši samo na območjih, opredeljenih v tem odloku, in če prodajalec za to pridobi soglasje občine ali s strani občine za ta namen pooblaščenega upravljavca. Na ta način se preprečuje nelojalna konkurenca, zagotavlja prometna varnost, preglednost izvajanja gospodarske dejavnosti ter skrb za varstvo okolja.

(3) V primeru izdaje soglasja za prodajo blaga izven prodajaln na javnih površinah v lasti občine, se občina v soglasju iz drugega odstavka tega člena odloka opredeli tudi kot lastnik zemljišča.

(4) Soglasje iz drugega odstavka tega člena odloka občina izda na podlagi določb Zakona o splošnem upravnem postopku.

**3. člen**

(1) Na območju Občine Prevalje se prodaja zunaj prodajaln lahko vrši:

* na območju, ki je stalno namenjen prodaji, in
* na območjih, ki so občasno namenjena prodaji.

(2) Na območjih, ki so občasno namenjena prodaji zunaj prodajaln, se prodaja lahko vrši v naslednjih terminskih okvirjih:

* v času občinskega praznika in drugih večjih občinskih prireditev (Otroške pustne maškarade, Jesenskih srečanj, Veselega decembra, ipd.),
* v času krajevnih praznikov in drugih prireditev v krajevnih skupnostih,
* v času državnega praznika dneva spomina na mrtve (5 dni pred praznikom in na dan praznika), na območju določenem v 10. točki 2. odstavka 7. člena tega odloka,
* v času drugih večjih prireditev v občini,
* ali ob drugih primerih ob soglasju občine.

(3) Prodaja zunaj prodajaln se lahko vrši v času od 7.00 ure do 22.00 ure, razen v terminih iz prve alineje drugega odstavka tega člena, ko se lahko prodaja vrši v času od 7.00 ure do 24.00 ure.

**4. člen**

(1) Soglasja za prodajo blaga zunaj prodajaln iz 2. člena tega odloka izdaja občinska uprava, oziroma pooblaščeni upravljavec. Na območju iz prve alineje prvega odstavka 3. člena se soglasje lahko izda največ za obdobje do konca koledarskega leta, za sezonsko prodajo ali za vsako posamično prodajo. Za prodajo na območjih iz druge alineje prvega odstavka 3. člena odloka se soglasje izda za vsako prodajo posebej ob posameznih dogodkih.

(2) Občina lahko zavrne izdajo soglasja iz 2. člena tega odloka v primeru, da prodajalec nima poravnanih svojih obveznosti do občine, da je ugotovljena kršitev pogojev iz predhodno izdanih soglasij in v primeru prodaje blaga, ki ni v skladu z določili tega odloka.

**5. člen**

(1) Na prodajnem mestu smejo prodajati:

* kmetje, ki imajo registrirano dejavnost in kmetje, ki sami pridelujejo ali proizvajajo pridelke in izdelke in izpolnjujejo pogoje za prodajo,
* posamezniki, ki opravljajo gospodarsko dejavnost domače obrti in prodajajo proizvode lastne proizvodnje,
* nabiralci gozdnih sadežev in zdravilnih zelišč, ki izpolnjujejo pogoje za prodajo,
* društva, zveze društev in humanitarne organizacije, ki izpolnjujejo pogoje za prodajo,
* druge fizične in pravne osebe, ki so registrirane za opravljanje trgovine na drobno zunaj prodajaln, ter fizične in pravne osebe, ki so registrirane za opravljanje gostinske dejavnosti zunaj svojih obratov.

**6. člen**

(1) Prodajalci so dolžni vzdrževati red in čistočo na svojih prodajnih mestih. Po poteku prodajnega časa, so prodajalci dolžni zapustiti prodajno mesto, odstraniti embalažo, neprodano blago, odpadke in morebitno drugo premično opremo namenjeno prodaji blaga.

**7. člen**

(1) V Občini Prevalje se prodaja skladno s prvo alinejo prvega odstavka 3. člena lahko vrši na območju:

|  |  |  |  |  |
| --- | --- | --- | --- | --- |
| **Zap. št.** | **Območje** | **Opis**  | **Parcelna št.** | **Katastrska občina** |
| 1. | Prevalje  |  Tržnica Prevalje |  592/6 | 884-Farna vas |

(2) Za prodajo skladno z drugo alinejo prvega odstavka 3. člena so v Občini Prevalje določena naslednja območja:

|  |  |  |  |  |
| --- | --- | --- | --- | --- |
| **Zap. št.** | **Območje** | **Opis**  | **Parcelna št.** | **Katastrska občina** |
| 1. | Prevalje  |  Parkirišče pri Družbenem domu | 256/3-del, 237/18-del, 233/28-del, 237/2-del, 549/12-del, 232/1-del, 233/5-del, 233/24-del  | 884-Farna vas |
| 2. | Prevalje | Zemljišča v neposredni okolici DD | 256/4-del, 549/3-del, 256/5-del, 260/2-del | 884-Farna vas |
| 3. | Prevalje | Vandravski trg | 233/14, 229/21,229/20, 229/17, 232/2, 229/22 | 884-Farna vas |
| 4. | Prevalje | Zemljišča ob regionalni cesti (od železarskega križišča do gasilskega doma) | 286/14, 286/13-del, 560/4-del, 598/5-del, 280/4-del, 278/6-del, 278/7-del, 676-del, 277/1-del, 276/11-del, 276/10-del, 276/1-del, 276/2-del, 260/10-del, 260/11-del, 178/49-del, 291/6-del, 294/3-del, 291/10-del, 291/6-del, 288/2-del, 288/4-del, 680/6-del, 678-del, 288/1-del | 884-Farna vas |
| 5. | Prevalje | Športni park Ugasle peči | 622/10-del, 622/11-del, 614/5-del, 614/18-del | 884-Farna vas |
| 6. | Prevalje | Cesta od trgovine Hartl do Športnega parka Ugasle peči | 555/2 | 884-Farna vas |
| 7. | Prevalje | Parkirišča pri OŠ Prevalje | 158/8-del | 884-Farna vas |
| 8. | Prevalje | Parkirišča pri OC Lesna | 141/75, 141/33, 141/23, 141/73, 141/54-del | 884-Farna vas |
| 9. | Prevalje | Zemljišča med gospodarskim poslopjem in Župniščem na Fari | 141/36, 140/1-del,140/2, 140/3-del, 140/6-del, 4 | 884-Farna vas |
| 10. | Prevalje | Zemljišče pred cerkvijo sv. Barbare | 343/6-del, 343/8-del | 893-Zagrad |
| 11. | Prevalje | Zemljišča v okolici cerkve na Brinjevi gori | 248-del, 243-del, 538-del, 247-del | 887-Stražišče |
| 12. | Poljana | Zemljišča v okolici kozolca in cerkve na Poljani,  | 90-del, 89/1-del, 89/3-del, 89/2-del, 89/4-del | 885-Poljana |
| 13. | Leše | Zemljišča v okolici POŠ Leše | 224/9, 226/9-del, 226/2-del, 226/4-del, 557/6-del, 226/3-del, \*109-del | 892-Leše |
| 14. | Leše | Športno igrišče na Lešah | 353/5-del | 891-Prevalje |
| 15. | Leše | Zemljišča v okolici cerkva na Lešah | 264/5-del, 264/4-del, 255/4-del, 256-del, 494-del, 255/1-del | 891-Prevalje |
| 6/3-del  | 892-Leše |
| 16. | Dolga Brda | Zemljišča v okolici POŠ Holmec | 4-del | 875-Dolga brda |
| 17. | Dolga Brda | Zemljišča na parkirišču in okolici Gostilne Pik | 96/1-del | 886-Lokovica |
| 18. | Šentanel | Zemljišča v vaškem jedru Šentanel | \*23/1-del, \*23/2-del, 382/10, 382/11, 470/7, 497/6-del, 461/3-del, 483/3-del, 470/9-del, 470/10, 385/4, 386/5-del | 874-Šentanel |
| 19. | Šentanel | Športno-rekreacijski prostor pri sv. Uršuli na Šentanelu | 310/1-del | 874-Šentanel |
| 20. | Dolga Brda | Parkirišče pred Povhovim mlinom | \*38/1-del, 569/2-del, \*38/3, 220-del, 224-del, 549/2-del | 875-Dolga brda |

(3) Območja, opredeljena v prvem in drugem odstavku tega člena, so natančno določena v prilogi: SKICE OBMOČIJ, ki so sestavni del tega odloka.

**8. člen**

Za uporabo prodajnega prostora so prodajalci dolžni plačati najemnino skladno s veljavnim cenikom oziroma občinsko takso v skladu z veljavnim Odlokom o občinskih taksah v Občini Prevalje.

**9. člen**

Nadzor nad izvajanjem prodaje zunaj prodajaln opravlja pristojni inšpekcijski organ, ki nadzoruje prodajo zunaj prodajaln po predpisih, ki urejajo trgovanje z blagom.

**10. člen**

Ta odlok začne veljati naslednji dan po objavi v Uradnem glasilu slovenskih občin.

Številka: 34440-0001/2018 Župan občine

 Prevalje, dne \_\_\_\_\_\_\_\_ dr. Matija TASIČ, l.r.

Priloga:

* SKICE OBMOČIJ